ชื่อสถานที่: เย็นตาโฟสามพี่น้อง
ประเภท: ร้านอาหาร กาแฟ เบเกอรี่
ที่อยู่: 74 ถนนดีบุก
ตำบล: ตลาดเหนือ
อำเภอ: เมืองภูเก็ต
จังหวัด: ภูเก็ต
รหัสไปรษณีย์: 83000
พิกัด: 7.88661, 98.38601

หมี่แห้งอร่อยที่สุดใน 3 โลก เมนูหลักร้านนี้ก็เป็นพวกเส้นๆ นี่แหละค่ะ แต่ที่สั่งประจำจะเป็นเย็นตาโฟและหมี่แห้งค่ะ เย็นตาโฟร้านนี้เป็นสูตรฮกเกี้ยนค่ะ น้ำซุปจะไม่เหมือนที่อื่น ใส่ทั้งปลาหมึก ลูกชิ้น กุ้งทอด(ชอบมากค่ะ) แถมกินทุกครั้งจะเห็นกระเทียมเจียวเป็นชิ้นเล็กๆ กินแล้วหอมมากค่ะ รสชาติอาจจะต้องปรุงเพิ่มเองอีกนิดนึงนะคะ และมาถึงทีเด็ดของร้านนี้ค่ะ หมี่แห้ง (40 บาท) !! เป็นหมี่เส้นเล็กโรยด้วยถั่วบด ผักกาดหอมซอย พริกป่น พริกดอง(หากไม่กินเผ็ดบอกเค้าได้นะคะ) เกี้ยวหมู 2 ชิ้น หมูแดง ลูกชิ้นปลา ถือว่าเด็ดค่ะบอกเลย ถ้ามาร้านนี้แล้วไม่ได้สั่ง ถือว่าผิดค่ะ เราทานตั้งแต่จ าความได้เลยละค่ะเจ้านี้ 55555 เจ้าของร้านนี้เป็นคนภูเก็ตแท้ๆ เลยค่ะ เห็นคุณแม่บอกว่าจริงๆ แล้วมี 3 สาวกับ 1 หนุ่ม(แต่จริงๆ ก็อายุเยอะกันหมดแล้ว 555) แต่ในร้านเราจะเห็นแค่ 2 สาวและ 1 หนุ่มเท่านั้น เพราะอีก 1 สาวไม่ได้อยู่ที่ภูเก็ตค่ะ บรรยากาศจะเป็นกันเองสุดๆ ปล.แนะนำให้มาก่อนเที่ยงนะคะ เพราะถ้ามาตรงกับเวลาอาหาร คงต้องรอนานเลยล่ะค่ะ อิอิ